CELEX: 31982R3323
Language: el
Date: 1982-12-10 00:00:00
Title: Κανονισμός (EOK) αριθ. 3323/82 τής Επιτροπής τής 10ης Δεκεμβρίου 1982 περί αναστολής, γιά τήν περίοδο εμπορίας 1982/83, τής εφαρμογής τού ορίου γιά τή μεταφορά ζάχαρης

Avis juridique important

|

31982R3323

Κανονισμός (EOK) αριθ. 3323/82 τής Επιτροπής τής 10ης Δεκεμβρίου 1982 περί αναστολής, γιά τήν περίοδο εμπορίας 1982/83, τής εφαρμογής τού ορίου γιά τή μεταφορά ζάχαρης  

Επίσημη Εφημερίδα αριθ. L 351 της 11/12/1982 σ. 0030 - 0030

***** ΚΑΝΟΝΙΣΜΟΣ (ΕΟΚ) αριθ. 3323/82 ΤΗΣ ΕΠΙΤΡΟΠΗΣ  της 10ης Δεκεμβρίου 1982  περί αναστολής, για την περίοδο εμπορίας 1982/83, της εφαρμογής του ορίου για τη μεταφορά ζάχαρης  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΟΚ) αριθ. 606/82 (2), και ιδίως το άρθρο 27 παράγραφος 3,  Εκτιμώντας:  ότι το άρθρο 2 παράγραφος 1 δεύτερο και τρίτο εδάφιο του κανονισμού (ΕΟΚ) αριθ. 65/82 της Επιτροπής της 13ης Ιανουαρίου 1982 περί θεσπίσεως των λεπτομερειών εφαρμογής για τη μεταφορά ζάχαρης στην επόμενη περίοδο εμπορίας (3), όπως τροποποιήθηκε από τον κανονισμό (ΕΟΚ) αριθ. 948/82 (4), καθορίζει ποσοτικό όριο στη μεταφορά ζάχαρης που δύναται να αποφασιστεί από μια επιχείρηση· ότι οι εν λόγω διατάξεις προβλέπουν ένα πιο ελαστικό μεταβατικό μέτρο για τις αποφάσεις μεταφοράς από την περίοδο εμπορίας 1982/83 στην περίοδο 1983/84·  ότι, εντούτοις, λόγω του όγκου της οριστικά αναμενόμενης παραγωγής για το 1982/83, οφειλομένου σε παραγωγές ανώτερες του 20 % από το μέσο ετήσιο όρο των τελευταίων περιόδων εμπορίας έναντι της σοβαρής καταστάσεως της διεθνούς αγοράς ζάχαρης, καθώς και σε δυσκολίες διαθέσεως που προκύπτουν από την κατάσταση αυτή, το μεταβατικό αυτό μέτρο δεν είναι επαρκές για να επιτρέψει την αντιμετώπιση αυτής της καταστάσεως· ότι είναι, κατά συνέπεια, σκόπιμο, χωρίς επάνοδο στο επίπεδο του ήδη καθορισθέντος ορίου, να προβλεφθεί η αναστολή της εφαρμογής των εν λόγω διατάξεων στις αποφάσεις μεταφοράς από την περίοδο εμπορίας 1982/83 στην περίοδο εμπορίας 1983/84·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Ζάχαρης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η εφαρμογή των διατάξεων του άρθρου 2 παράγραφος 1 δεύτερο και τρίτο εδάφιο του κανονισμού (ΕΟΚ) αριθ. 65/82 αναστέλλεται για τις αποφάσεις των επιχειρήσεων σχετικά με τη μεταφορά ζάχαρης της περιόδου εμπορίας 1982/83 στην περίοδο εμπορίας 1983/84.  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 10 Δεκεμβρίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 177 της 1. 7. 1981, σ. 4.  (2) ΕΕ αριθ. L 74 της 18. 3. 1982, σ. 1.  (3) ΕΕ αριθ. L 9 της 14. 1. 1982, σ. 14.  (4) ΕΕ αριθ. L 113 της 27. 4. 1982, σ. 7.